Piiri (Tartu)

Piiri on küla Tartu maakonnas Tartu vallas.

Enne Eesti omavalitsuste haldusreformi 2017. aastal kuulus küla Piirissaare valda.

Küla asub Piirissaare kirderannikul.

Küla vana venekeelne nimi on Межа ('Piir'). Omal ajal nimetati selle küla järgi kogu Piirissaart.Piirissaare ajaloost. Ajalehes Peipsi Rannik, 6/2012. Lk 4. 

Tsaariajal kuulus küla Liivimaa kubermangu Jurjevi (Tartu) maakonda. 1768. aastal asutati külas külakool. Piiri küla vanausuliste palvemaja on esmamainitud 1802. aastal. Teise maailmasõja ajal põles palvemaja maha.

1913. aastal oli külas 145 majapidamist. 1922/1923. õppeaastal oli Piiri 4-klassilises vene algkoolis 126 õpilast ja 2 õpetajat ning 3-klassilises eesti algkoolis 36 õpilast ja üks õpetaja.

Piiri külas asub endise Piirissaare kooli hoone ja pood, mille hoone ehitati 1902. aastal ja mis on saare üks vanimaid maju. Poe telliskivimaja elas üle 1923. aasta suure tulekahju, kui Piirissaarel põles maani maha 93 maja.Uudiseid Piirissaarelt: jääolud on kehvad, kuid toitu jätkub Postimees, 10.04.2012 21:47

2000. aasta rahvaloenduse andmeil elas külas 57 inimest. 2011. aasta rahvaloenduse andmeil oli elanike arv 31.

Külas asuvad Piiri vanausuliste kalmistu ning luterlik Piirissaare kalmistu.

Viited

Välislingid
Piirissaare 360° aeropanoraam / aerofoto

Kategooria:Tartu vald
Kategooria:Tartu maakonna külad